കുന്നുമ്മ

കേരളത്തിലെ ആലപ്പുഴ ജില്ലയിലെ വെളിയനാട് ബ്ലോക്ക് പഞ്ചായത്തിൽ തകഴി ഗ്രാമപഞ്ചായത്തിലുളള ഒരു ഗ്രാമമാണ് കുന്നുമ്മ. കോട്ടയം ജില്ല വരെ വടക്കേ അതിർത്തി വ്യാപിച്ചുകിടക്കുന്ന ഒരു വലിയ ഗ്രാമമാണിത്. ഇവിടെനിന്ന് തകഴിയിലേയ്ക്ക് 3.0 കി.മീ. ദൂരമുണ്ട്. കൈനകരി നോർത്ത്, കൈനകരി സൗത്ത്, പുളിങ്കുന്ന്, കാവാലം, നീലംപേരൂർ, വെളിയനാട്, രാമങ്കരി, ചമ്പക്കുളം, നെടുമുടി എന്നിവയാണ് കുന്നുമ്മയ്ക്ക് ചുറ്റുമുള്ള സമീപ ഗ്രാമങ്ങൾ

 ഭൂമിശാസ്ത്രം 
ഈ ഗ്രാമത്തിൽ പ്രധാനമായും വലിയ കായൽ നിലങ്ങളിലെ നെൽവയലുകൾ, ചതുപ്പുനിലങ്ങൾ, നൂറുകണക്കിന് കനാലുകളുള്ള പ്രദേശങ്ങൾ എന്നിവ ഉൾപ്പെടുന്നു. ഈ ഗ്രാമത്തിന്റെ ആകെ വിസ്തീർണ്ണം 2559.01 ഹെക്ടറാണ്, അതിൽ 2309.54 ഹെക്ടർ നനവുള്ള ഭൂമി, 168.73 ഹെക്ടർ വരണ്ട ഭൂമി, 80.72 ഹെക്ടർ പുറമ്പോക്ക് ഭൂമി എന്നിവ ഉൾപ്പെടുന്നു.

 സാമ്പത്തികം 
അടിസ്ഥാനപരമായി ഒരു കാർഷിക മേഖലയാണ് കുന്നുമ്മ ഗ്രാമം. നെൽകൃഷി, ഉൾനാടൻ മത്സ്യബന്ധനം എന്നിവയാണ് ഈ പ്രദേശത്തെ ജനങ്ങളുടെ പ്രധാന വരുമാന മാർഗ്ഗം. ഇവിടെയുള്ള ജനങ്ങളിൽ ഭൂരിഭാഗവും തൊഴിലാളികൾ, കർഷകർ, കള്ള് ചെത്തുകാർ, മത്സ്യത്തൊഴിലാളികൾ എന്നിവരാണ്.

 ജനസംഖ്യാശാസ്ത്രം 
2011 ലെ ഇന്ത്യൻ സെൻസസ് പ്രകാരം 6961 പുരുഷന്മാരും 7291 സ്ത്രീകളും ഉൾപ്പെടെ 14252 ആയിരുന്നു കുന്നുമ്മ ഗ്രാമത്തിലെ ജനസംഖ്യ."Census of India:Villages with population 5000 & above". Registrar General & Census Commissioner, India. Archived from the original on 8 December 2008. Retrieved 10 December 2008.

 അവലംബം 

വർഗ്ഗം:ആലപ്പുഴ ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata